CELEX: C2005/115/15
Language: et
Date: 2005-05-14 00:00:00
Title: Euroopa Kohtu (viies koda) 10. märtsi 2005. aasta otsus kohtuasjas C-236/04: Euroopa Ühenduste Komisjon versus Luksemburgi Suurhertsogiriik (Liikmesriigi kohustuste rikkumine — Direktiivid 2002/19/EÜ, 2002/20/EÜ, 2002/21/EÜ ja 2002/22/EÜ — Elektroonilised sidevõrgud ja -teenused — Määratud tähtajaks ülevõtmata jätmine)

14.5.2005   
            
            
               ET
            
            
               Euroopa Liidu Teataja
            
            
               C 115/7
            
         
      EUROOPA KOHTU
   
   (viies koda)
   10. märtsi 2005. aasta otsus
   kohtuasjas C-236/04: Euroopa Ühenduste Komisjon versus Luksemburgi Suurhertsogiriik (1)
   
   (Liikmesriigi kohustuste rikkumine - Direktiivid 2002/19/EÜ, 2002/20/EÜ, 2002/21/EÜ ja 2002/22/EÜ - Elektroonilised sidevõrgud ja -teenused - Määratud tähtajaks ülevõtmata jätmine)
   (2005/C 115/15)
   Kohtumenetluse keel: prantsuse
   Kohtuasjas C-236/04: Euroopa Ühenduste Komisjon (esindaja M. Shotter) v. Luksemburgi Suurhertsogiriik (esindaja S. Schreiner), mille esemeks on EÜ artikli 226 alusel 7. juunil 2004 esitatud liikmesriigi kohustuste rikkumise hagi, tegi Euroopa Kohus (viies koda), koosseisus: koja esimees R. Silva de Lapuerta, kohtunikud J. Makarczyk ja P. Kūris (ettekandja); kohtujurist F. G. Jacobs, kohtusekretär R. Grass, 10. märtsil 2005 otsuse, mille resolutiivosa on järgmine:
   
               1.
            
            
               Kuna Luksemburgi Suurhertsogiriik ei ole vastu võtnud vajalikke õigus- ja haldusnorme Euroopa Parlamendi ja nõukogu 7. märtsi 2002. aasta direktiivi 2002/19/EÜ elektroonilistele sidevõrkudele ja nendega seotud vahenditele juurdepääsu ja vastastikuse sidumise kohta (juurdepääsu käsitlev direktiiv), Euroopa Parlamendi ja nõukogu 7. märtsi 2002. aasta direktiivi 2002/20/EÜ elektrooniliste sidevõrkude ja -teenustega seotud lubade andmise kohta (loadirektiiv), Euroopa Parlamendi ja nõukogu 7. märtsi 2002. aasta direktiivi 2002/21/EÜ elektrooniliste sidevõrkude ja -teenuste ühise reguleeriva raamistiku kohta (raamdirektiiv) ning Euroopa Parlamendi ja nõukogu 7. märtsi 2002. aasta direktiivi 2002/22/EÜ universaalteenuse ning kasutajate õiguste kohta elektrooniliste sidevõrkude ja -teenuste puhul (universaalteenuse direktiiv) täitmiseks, siis on Luksemburgi Suurhertsogiriik rikkunud nendest direktiividest tulenevaid kohustusi.
            
         
               2.
            
            
               Jätta kohtukulud Luksemburgi Suurhertsogiriigi kanda.
            
         
      (1)  ELT C 190, 24.7.2004.